سی ایف ٹی میں ایران کی شمولیت کا بل منظور

ایرانی پارلیمنٹ کے اراکین نے دہشت گردی کی مالی معاونت روکنے کے عالمی معاہدے سی ایف ٹی میں ایران کی شمولیت کے بل کی منظوری دے دی ہے۔

خبر کا کوڈ: 2742

تاریخ: 07 October 2018 - 19:46

مقدس دفاع نیوز ایجنسی کی رپورٹ کے مطابق، ایرانی پارلیمنٹ میں اتوار کے روز ہونے والی رائے شماری میں ایک سو بیس ارکان نے سی ایف ٹی میں شمولیت کے بل کی مخالفت میں اور ایک سو تینتالیس نے حق میں ووٹ دیئے۔

فنانشل ایکشن ٹاسک فورس آن منی لانڈرنگ ایک عالمی ادارہ ہے جو جی- سیون ممالک کی درخواست پر انیس سو نواسی میں بنایا گیا ہے۔

اس ادارے کا مقصد ان ممالک پر نظر رکھنا اور اقتصادی پابندیاں عائد کرنا ہے جو دہشت گردی کے خلاف عالمی کوششوں میں تعاون نہیں کرتے اور عالمی امن کے لیے خطرہ قرار دیئے گئے دہشت گردوں کے ساتھ مالی تعاون کرتے ہیں۔

پیغام کا اختتام/